<classify> TATIZO sugu la mimba za utotoni kwa wanafunzi wa shule za msingi na sekondari mkoani Morogoro ikiwemo Wilaya ya Gairo limemkera Mkuu wa Wilaya hiyo, Siriel Mchembe na kutaka uongozi wa mkoa uchukue hatua madhubuti za kuwashughulikia wote wanaobainika kuwafi cha wahalifu wa vitendo hivyo.Alitoa mapendekezo hayo kwa wajumbe wa kikao cha uchaguzi wa wanafunzi watakaojiunga na kidato cha kwanza mwezi ujao kilichofanyika hivi karibuni chini ya Uenyekiti wa Katibu Tawala wa Mkoa, Emmanuel Kalobelo.Mchembe ametoa mfano wanafunzi wawili wa sekondari akiwemo wa kidato cha pili katika moja ya shule wilayani mwake ambao walipata mimba na baadaye kujifungua kwa njia ya upasuaji katika Hospitali ya Gairo huku mhusika aliyempa ujauzito akiwa amefichwa.Tatizo la mimba bado ni sugu kwa Mkoa wa Morogoro ikiwemo Wilaya ya Gairo...wiki iliyopita mwanafunzi wa kidato cha pili amejifungua kwa njia ya upasuaji katika hospitali ya Gairo, alisema DC Mchembe.Alisema ili kukomesha tatizo la mimba za utotoni kwa wanafunzi ni lazima walimu wakuu na wakuu wa shule nao wahusike kutoa taarifa za wanafunzi wanaopata mimba kwa vyombo vya ulinzi na usalama ili wahusika wasakwe, watiwe mbaroni na kufikishwa mahakamani.Wakuu wa shule na walimu wakuu wanapaswa kwa sasa kuwajibika kushughulikia tatizo la mimba... nilitegemea mwanafunzi wa kidato cha pili aliyepata ujauzito na kujifungua kwa upasuaji, suala hili lingefichuliwa mapema kwa vyombo vya ulinzi na usalama na mhusika kukamatwa, alieleza.Aliongeza, Hili la mwanafunzi wa kidato cha pili kujifungua kwa njia ya upasuaji hospitalini Gairo hata daktari aliyempokea na kumfanyia upasuaji, ni vyema naye angetoa taarifa kwa vyombo vya ulinzi ili mhusika afuatiliwe na kukamatwa, lengo ni kukomesha mimba za utotoni.Alisema pamoja na yeye kuwa muumini wa usawa wa asilimia 50 kwa wanawake na 50 kwa wanaume kwa nyanja za kielimu na kijamii, ili kukomesha mimba za utotoni hasa kwa wanafunzi ni budi utengenezwe utaratibu maalumu utakaotoa adhabu kwa wote wawili mwanamke na mwanamume.Mkuu wa wilaya huyo alisema umefika wakati kwa wazazi na jamii katika mkoa huo kushiriki katika shughuli za maendeleo hasa za ujenzi hosteli za wanafunzi karibu na shule za kulala wanaotoka vijiji vya mbali.Hivi sasa baadhi ya wanafunzi wanapangiwa na wazazi wao kwenye hosteli za mitaani...hosteli bubu zinazofananishwa na madanguro ambazo zinachangia wanafunzi wa kike kuwa huru na wengi wao kujiingiza na matendo maovu, alieleza.Kuhusu shule shikizi, alishauri kuwepo na mpango wa kuboreshwa shule shikizi kwa kujenga vyoo na madarasa ya kutosha ili kukidhi viwango vya ubora wa elimu.Wilaya ya Gairo tuna shule shikizi 15 ambazo zimejengwa kwa nguvu za wananchi na tunendelea kuziboresha na kujenga nyingine ili watoto wasitembee umbali mrefu kwenda shule mama, alisema Mchembe.Katibu Tawala wa Mkoa huo, Kalobelo aliwataka viongozi wa halmashauri zote tisa kuchukua hatua za kudhibiti mdondoko wa wanafunzi wa shule ya msingi pamoja na sekondari.  <topic>: KITAIFA 